निर्वाचन भएको तीन महिनापछि आइतबार संघीय संसदका दुवै सदनका सदस्यहरुले शपथ लिएसँगै जनप्रतिनिधिहरुले औपचारिक रुपमा काम थालेका छन् । संसदका दुवै सदनले आआफ्नो प्रारम्भिक कार्यसूची तय गरी काम अघि बढाएका छन् । संविधान जारी हुँदा असन्तुष्टि प्रकट गरेका समूहहरु समेत अन्ततः यही संविधानको ढाँचाभित्र आफूलाई समाहित गरी संविधानप्रति सम्मान प्रकट गरेका छन् । संविधानसभाबाट जारी संविधानको स्वीकार्यता र कार्यान्वयनका दृष्टिले यो एउटा महत्वपूर्ण उपलब्धि हो । साथै, नयाँ संविधानले परिकल्पना गरेको शासकीय संरचना, पद्धति र जनभावनाअनुकूलको मार्गचित्रमा मुलुकलाई डो¥याउने अवसरसमेत हाम्रा सामु आएको छ । यो कुरालाई मनन गर्दै हाम्रा जनप्रतिनिधिहरुले शपथलाई मनन गर्नु आवश्यक छ ।
